Το διαμέρισμα είναι ευρύχωρο, φωτεινό πολύ όμορφα διακοσμημένο και πρόσφατα ανακαινισμένο. Το μπάνιο και η κουζίνα είναι πλήρως εξοπλισμένα. Η καθαριότητα είναι άψογη, όχι μόνο στα βασικά αλλά και στις λεπτομέρειες.
Η κυρία που διαχειρίζεται τον χώρο απάντησε άμεσα όποτε χρειάστηκα κάτι και έδωσε σαφείς οδηγίες όσον αφορά τα διάφορα θέματα που χρειάστηκα (κλειδιά, θέρμανση κλπ.).
Η πολυκατοικία είναι παλιά αλλά σου δημιουργεί καλή αίσθηση (καθαριότητα, ησυχία). Το ασανσέρ είναι μικρό, αλλά αυτό δεν είναι πρόβλημα καθώς το διαμέρισμα είναι στον 1ο όροφο, οι σκάλες είναι φαρδιές και η μεταφορά των αποσκευών δεν αποτέλεσε πρόβλημα, ούτε το ανεβοκατέβασμα για εμάς.
Το σημείο που βρίσκεται το διαμέρισμα είναι εξαιρετικό, δίπλα στον πεζόδρομο του Ναυαρίνου. Υπάρχουν πολλά καφέ κι εστιατόρια σε ελάχιστη απόσταση. Βασικά αξιοθέατα όπως το Αρχαιολογικό Μουσείο, το Βυζαντινό Μουσείο, η Καμάρα, η Ροτόντα, ο Άγιος Δημήτριος και ο Λευκός Πύργος είναι προσβάσιμα με τα πόδια σε ακτίνα 15'.